text: 120 folkeskoleelever forsøgte at stoppe en skolekammerats udvisning af Danmark
  29 marts 2017 kl. 17.31
  Onsdag morgen kørte to busser proppet med folkeskoleelever mod København. De sidste krampetrækninger for at støtte 15-årige Alaa Shamasneh. Målet var at få Folketinget til at ændre beslutningen om hendes og familiens udsendelse.
  Iben Saabye er en af Alaa Shamasnehs rigtig gode veninder.
  De glæder sig til turen turen til København, trods den alvorlige situation.
  Den ene bliver smidt ud af landet om lidt - den anden prøver at stoppe det.
  Iben Saabye, klassekammerat, Jelling: "Jeg synes, at det der skal ske med Alaa og familien er helt forfærdeligt"
  -  Jeg synes, at det der skal ske med Alaa og familien er helt forfærdeligt, fortæller Iben Saabye.
  Iben Saabye har derfor arrangeret busturen til Christiansborg med 120 skolekammerater fra Jelling. 
  - Ikke nok med at de skal sendes ud af landet, de skal også splittes i Palæstina og Jordan, siger en oprørt Iben.
   Dagens hovedperson, Alaa Shamasneh håber, at demonstrationen kan få en positiv effekt. Iben Saabye håber så meget på, at turen kan gøre en forskel for familien Shamasneh. 
  -  Vi vil ikke finde os i det, - vi synes ikke det er OK, siger Iben.
  Iben Saabye, klassekammerat, Jelling: "Hvis det var de ville sende dem ud, så skulle de have gjort det helt fra starten "
  Selvom Alaa Shamasneh og familien allerede i morgen begynder deres danske exit ved at blive sendt til Udrejsecenter Sjælsmark - så håber de forsamlede børn at afgørelsen bliver trukket tilbage. 
  - Hvis det var de ville sende dem ud, så skulle de have gjort det helt fra starten - og ikke nu, siger Iben.  
  Eleverne demonstration er slutte foran Christiansborg. Ingen repræsentanter fra regeringen viste sig.
  Og torsdag tager klassen så afsked med deres kammerat.
  Alaa Shamasneh, 15 år, Jelling: "Selvom der ikke kommer noget ud af det, så betyder det rigtig rigtig meget, at de har gjort det her for os"
  Alaa Shamasneh og hendes familien med far mor og to mindre søskende har fået besked om, at de bliver hentet i morgen torsdag.
  - Selvom der ikke kommer noget ud af det, så betyder det rigtig rigtig meget, at de har gjort det her for os, siger Alaa.
  Børnene og faderen skal tilbage til Vestbredden, hvor faderen, der er statsløs palæstinenser, kommer fra, og moderen, der er statsborger fra Jordan, skal tilbage dertil.
  Allerede da familien kom til Danmark i 2010 fik de afslag på opholdstilladelse, da de ikke var forfulgte. Nu syv år senere, er alle deres ankemuligheder opbrugt, og Flygtningenævnet har ikke fundet grundlag i deres hjemlande, som giver dem ret til asyl her i Danmark.
  
  
  